Esimerkki suomalaista keraamikkoa Kaj Franckia koskevista tiedoista ULAN-tietokannassa (alkuosa, (englanniksi)).
**Union List of Artist Names** (vapaa suomennos *taiteilijanimien yhteislista*, lyhennys **ULAN**) on yhdysvaltalaisen Gettyn tutkimuslaitoksen (engl. *Getty Reasearch Institute*) kokoama, internetissä online-palveluna saatavilla oleva, kuvataiteilijoita, arkkitehtejä, muotoilijoita ja elokuvaohjaajia ja vastaavia sekä heihin liittyviä organisaatioita kokoava hakemisto ja tietokanta. Gettyn tutkimuslaitos aloitti ULAN-hakemiston kehittämisen vuonna 1984.

Gettyn tutkimusinstituutin palveluksessa oleva Patricia Harpring kuvaa kirjassaan, mitä taiteilijanimien yhteislistan (ULAN) on tarkoitus sisältää ja mitä ei.

Hakemiston kattavuus
--------------------

ULAN on eräs taiteilijoiden ja heidän merkittävien teostensa nimiauktoriteettiluokittelija. Huhtikuussa 2018 ULAN-tietokanta sisälsi runsaat 320 000 kohdetta (records), joille oli tallennettu 720 000 erilaista nimimuotoa.

Tietokannassa oli tammikuun 2019 lopulla runsas 1 120 suomalaiseksi luokiteltua taiteilijaa tai näihin liittyvää kohdetta, kuten Kuvataideakatemian koulu ja erilaisia arkkitehtitoimistoja. ULAN-tietokannasta löytyviä suomalaisia kohteita ovat esimerkiksi Akseli Gallen-Kallela, Arkkitehtitoimisto ALA, Pekka Jylhä, Aki Kaurismäki, Pentti Lumikangas, Vuokko Nurmesniemi sekä Raili ja Reima Pietilä.

Tietokanta ei ole täydellinen tai kattava suomalaisten alan toimijoiden luettelo, sillä esimerkiksi kuvataiteita, arkkitehtuuria tai muotoilua edustavista suomalaisista taiteen akateemikoista ULAN-tietokannasta uupuivat tässä vaiheessa kuvanveistäjä Oskari Jauhiainen, valokuvaaja Matti A. Pitkänen, taidegraafikko Outi Heiskanen ja valokuvaaja Caj Bremer. Hakemistosta puuttuvat samoin taiteilijaprofessorin arvon saaneista ainakin Simo Hannula, Jorma Hautala, Risto Jarva, Ulla Jokisalo, Kaarina Kaikkonen, Erkki Koponen, Kaarlo Koroma, Osmo Laine, Rurik Lindquist, Heljä Liukko-Sundström, Nándor Mikola, Rauni Mollberg, Onni Oja, Heikki Partanen, Laila Pullinen, Reidar Särestöniemi, Erkki Tanttu, Aukusti Tuhka. Moni Pro Finlandia -tunnustuksen saaneista suomaisista kuvataiteiliden edustajasta puuttui samoin tästä tietokannasta.*lähde?*

Lähteet
-------

1. 1 2  About ULAN The Getty Research Institute, getty.edu. Viitattu 28.1.2019. (englanniksi)
2. ↑  Patricia Harpring: "4.2.3 Union List of Artist Names", *Introduction to Controlled Vocabularies: Terminology for Art, Architecture and Other cultural works*, s. 62-65. Teos on osin luettavissa Google Books -sivustolla. Los Angeles, USA: The Getty Research Institute, 2010. ISBN 978-1-60606-018-6. (englanniksi)
3. ↑  ULAN: Frequently Asked Questions The Getty Research Institute, getty.edu. Viitattu 28.1.2019. (englanniksi)
4. ↑  Getty Vocabularies: LOD - Results. Count 323463 (Build 2018-04-10T07:44:32, Revision 199) The Getty Research Institute, getty.edu. Viitattu 29.1.2019. (englanniksi)
5. ↑  ULAN-haku asetuksella Nationality: Finnish; 1124 results The Getty Research Institute, getty.edu. Viitattu 29.1.2019. (englanniksi)

Aiheesta muualla
----------------

* ULAN-haku, getty.edu (englanniksi)
* Patricia Harpring (April 2016) Union List of Artist Names. Introduction and Overview, getty.edu (pdf) (englanniksi)